
1. ДЕТСКА ГРАДИНА „СЛЪНЧЕВО ДЕТСТВО“, с адрес: гр. Сопот, ул. „Ганчо Попниколов“ № 19, ЕИК: 000451430, представлявана от Росица Дончева Гаврилска – Директор, наричана по-долу ВЪЗЛОЖИТЕЛ от една страна 
и
	2. „……………………….“ ……………. със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на Управител, наричано по-долу ИЗПЪЛНИТЕЛ от друга,

На основание чл.194, ал. 1, изр. 1 от Закона за обществените поръчки (ЗОП) и утвърден от Директора протокол …………………….. за избор на ИЗПЪЛНИТЕЛ от представилите оферта, се сключи настоящият договор, с който страните се споразумяха за следното:


I. ПРЕДМЕТ НА ДОГОВОРА

Чл.1. (1) ВЪЗЛОЖИТЕЛЯТ възлага, а ИЗППЪЛНИТЕЛЯТ приема да извършва срещу възнаграждение доставка на хранителни продукти съгласно „Описание на видовете хранителни продукти, предмет на поръчката и стойността им на едро“ към Ценовата оферта на ИЗПЪЛНИТЕЛЯ, неразделна част от настоящия договор.
(2) Доставките се извършват периодично в количества и видове по предварително изготвени заявки от ВЪЗЛОЖИТЕЛЯ или упълномощено/и от него лице/а.
(3) ИЗПЪЛНИТЕЛЯТ се задължава да изпълнява задълженията си самостоятелно - без подизпълнители или съвместно със следните подизпълнители, посочени в офертата му: .........................; 
вид на работите от предмета на поръчката, които ще извършва: ………………...; 
дял в проценти от стойността на обществената поръчка, съответстващ на тези работи: ……% (словом: ………………. процента). 
1. след сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. 
2. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.
3. замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:
3.1. за новия подизпълнител не са налице основанията за отстраняване в процедурата;
3.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
4. при замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по т.3. 
5. в срок до 5 календарни дни от сключване на настоящия договор ИЗПЪЛНИТЕЛЯТ се задължава да сключи договор за подизпълнение с подизпълнителя, посочен в договора. 
6. в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и ал.11 от  ЗОП.
7. подизпълнителите нямат право да превъзлагат една или повече от дейностите, които са включени в предмета на договора за подизпълнение.
8. за извършената от подизпълнителите работа ИЗПЪЛНИТЕЛЯТ отговаря като за своя.

Забележка: Текстът на ал. 3 се оформя по различен начин в зависимост от посоченото в Офертата на ИЗПЪЛНИТЕЛЯ


II. СРОК НА ДОГОВОРА. МЯСТО НА ИЗПЪЛНЕНИЕ. СРОК ЗА ИЗВЪРШВАНЕ НА ДОСТАВКИТЕ

Чл.2. Настоящият договор e със срок на действие 12 /дванадесет/ месеца, считано от датата на сключването му.

Чл. 3. Място на изпълнение е ДЕТСКА ГРАДИНА „СЛЪНЧЕВО ДЕТСТВО“.

Чл. 4. Срокът за извършване на доставките е: 
1. Мляко и млечни хранителни продукти – най-малко два пъти седмично до 8:00 часа като не се допускат доставки в последния работен ден. Два пъти седмично по заявка да се доставя нискомаслено мляко;
2. Хляб и тестени изделия – ежедневно до 8:00 часа. Два пъти седмично да се доставя пълнозърнест хляб (по заявка);
3. Месо и месни хранителни продукти, риба и яйца – най-малко веднъж седмично до 14:00 часа, в първия или втория работен ден;
4. Пресни плодове и зеленчуци – най-малко два пъти в седмицата до 14:00 часа като не се допускат доставки в последния работен ден.
5. Плодови и зеленчукови консерви и пакетирани хранителни продукти – най-малко два пъти месечно, до 3 /три/ дни след приемане на заявка. Доставката на хранителните продукти и предаването им се извършва в работното време на детското заведение, но не по-късно от 14:00 часа. 


III. ЦЕНИ И НАЧИН НА ПЛАЩАНЕ

Чл.5. При осъществяване предмета на договора ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ сума, съгласно посочените в Офертата на последния единични цени.

Чл. 6. Цените включват всички разходи за изпълнение на доставките, предмет на договора, включително разходите за складиране, съхранение, наеми на помещения, енергия, транспорт франко ДЕТСКА ГРАДИНА „СЛЪНЧЕВО ДЕТСТВО“, труд и др., както и печалба на ИЗПЪЛНИТЕЛЯ. 

Чл. 7. (1) ВЪЗЛОЖИТЕЛЯТ заплаща на ИЗПЪЛНИТЕЛЯТ единствено действително доставените количества хранителни продукти по единични цени съгласно Офертата.
(2) Плащанията по настоящия договор се извършват в срок от 60 (шестдесет) дни от след представяне на фактура от ИЗПЪЛНИТЕЛЯ, отговаряща на изискванията на Закона за счетоводството. 




Чл.8. Плащането се извършва с платежно нареждане по банков път, по сметка на ИЗПЪЛНИТЕЛЯ, както следва:
IBAN:………………………………………………………………………………………………….
BIC:…………………..................Банка:……………………………………………………………...


IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.9. ИЗПЪЛНИТЕЛЯТ се задължава:
1. Да доставя хранителните продукти придружени със стокова разписка до местоназначението – ДЕТСКА ГРАДИНА „СЛЪНЧЕВО ДЕТСТВО“, съгласно направения график, по видове и количества съобразно получената заявка. Не се допускат доставки в последния работен ден от седмицата;
2. Да спазва изискванията на всички нормативни актове в тази област, в това число разпоредбите на Закон за храните, Закон за ветеринарномедицинската дейност, Закон за здравето, Наредба за изискванията за етикетирането и представянето на храните - ДВ, бр. 102 от 12 декември 2014 г., Наредба № 1 от 26.01.2016 г. за хигиената на храните, Наредба № 16 от 28 май 2010 г. за изискванията за качество и контрол на съответствие на пресните плодове и зеленчуци, Наредба № 1 от 9 януари 2008 г. за изискванията за търговия с яйца, Наредба № 5 от 9.02.2015 г. за определяне на максимално допустимите количества на някои замърсители в храните, Наредба за изискванията към бързо замразените храни от 28.11.2002 г., Наредба за специфичните изисквания към млечните продукти от 19.07.2012 г.;
3. Да доставя хранителните продукти със собствен или нает транспорт, който да отговаря на съответните изисквания за превозването им. Разходите по транспорта и риска от погиване до мястото на предаване на стоките са за сметка на ИЗПЪЛНИТЕЛЯ;

Чл.10. (1) ИЗПЪЛНИТЕЛЯТ има право да получи договореното възнаграждение в договорените срокове.
(2) ИЗПЪЛНИТЕЛЯТ има право своевременно да получи информация за промени по доставката, свързани с отпуски и ваканции.


V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.11. ВЪЗЛОЖИТЕЛЯТ е длъжен:
1. Да изготвя заявки – по обекти за доставянето на хранителни продукти, които да предоставя на ИЗПЪЛНИТЕЛЯ в срок до 16:00 часа на деня, предхождащ доставката. Заявките се предават на ИЗПЪЛНИТЕЛЯ по телефон, писмено или по друг подходящ начин;
2. Да заплаща предоставените му от ИЗПЪЛНИТЕЛЯ фактури съгласно условията на настоящия договор;
3. Да определи и осигури упълномощени лица, които да участват в приемането на всяка доставка на хранителни продукти с представител на ИЗПЪЛНИТЕЛЯ и в установяването съответствието по асортимент, количество, цени и срокове на годност; 

Чл.12. ВЪЗЛОЖИТЕЛЯТ има право:
1. Да откаже да приеме доставените стоки ако се установят разлики във вида, количеството или качеството на същите или ако те не отговарят на изискванията на РЗИ, БАБХ и на изискванията на нормативните актове в тази област. За същото се съставя двустранен протокол, подписан от представители на двете страни, присъстващи на доставката;
2. Да не приеме хранителни продукти с недостатъчен за реализацията им срок на годност. За такъв срок се счита този, който към датата на доставката е по-малко от 2/3 (две трети) от целия срок на годност на конкретния продукт;
3. Да заплаща само действително доставените и приети хранителни продукти;
4. Да поиска данни за производителите на доставените хранителни продукти;
5. По всяко време да извършва лабораторни анализи за качеството, както и да измерва/преброява количеството на всяка отделна доставка. Лабораторните анализи се правят в специализирана лаборатория чрез вземане на средна проба от доставената партида в присъствието на представители на двете страни. Заключението е задължително за страните;
6. На непрекъснат контрол върху изпълнението на договора, осъществяван от определени за това длъжностни лица. 


VI. РЕКЛАМАЦИИ

Чл.13. Рекламации, отнасящи се до количеството, се предявяват в момента на получаване на стоката. При установяване на разлики в количеството и/или вида се съставя двустранно подписан протокол по правилата на чл. 12, т. 1, изр. 2. 

Чл. 14. (1) Рекламации, отнасящи се до качеството и до съответствието с изискванията на РЗИ, БАБХ и нормативните актове в тази област, могат да бъдат предявени в 7-дневен срок от датата на складовата разписка за съответната доставка. 
(2) При доставка на некачествен хранителен продукт ИЗПЪЛНИТЕЛЯТ го заменя с качествен за своя сметка. 
(3) Основание за рекламацията може да бъде и анализно свидетелство на специализирана лаборатория. Заключението на лабораторията е задължително за страните. ИЗПЪЛНИТЕЛЯТ е длъжен да замени за своя сметка рекламираната стока с качествена в срок, посочен от ВЪЗЛОЖИТЕЛЯ в рекламационно писмо. 
(4) Във всички случаи срокът, в който ИЗПЪЛНИТЕЛЯТ е длъжен да удовлетвори рекламацията на ВЪЗЛОЖИТЕЛЯ, не може да бъде по-дълъг от 2 /два/ работни дни. 


VII. ОТГОВОРНОСТ И САНКЦИИ

Чл. 15. При несъответствие между заявката и доставката, установено по реда на този договор, ИЗПЪЛНИТЕЛЯТ се задължава да изпълни точно заявката в еднодневен срок и за своя сметка.

Чл. 16. При забавяне на доставката на хранителните стоки ИЗПЪЛНИТЕЛЯТ дължи неустойка в размер на 10% /десет на сто/ от стойността на забавената доставка за всеки просрочен ден, но не повече от 50% /петдесет на сто/ от тази стойност.

Чл. 17. В случай на неизпълнение на условие от този договор, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение в размер на нанесените щети, което се установяват от комисия, назначена от ВЪЗЛОЖИТЕЛЯ. 

Чл. 18. В случай, че ВЪЗЛОЖИТЕЛЯТ, при извършено от ИЗПЪЛНИТЕЛЯ качествено и точно изпълнение, не плати възнаграждението в определените срокове, същият дължи неустойка в размер на 0,01 /нула цяло нула едно на сто/ за всеки просрочен ден, но не повече от 2 % /две на сто/ от стойността му. 





IX. ПРЕКРАТЯВАНЕ НА ДОГОВОРА

Чл. 19. Договорът се прекратява:
1. с изтичане на уговорения срок;
2. при настъпване на обективна невъзможност за изпълнение;
3. по взаимно съгласие на двете страни, изразено писмено;
4. в случай, че ИЗПЪЛНИТЕЛЯТ бъде обявен в несъстоятелност или се открие производство по неговата ликвидация;

Чл. 20. ВЪЗЛОЖИТЕЛЯТ има право да прекрати едностранно договора с писмено предизвестие от 3 /три/ дни ако ИЗПЪЛНИТЕЛЯТ:
1. Наруши клаузите на настоящия договор;
2. Не изпълнява задълженията си по настоящия договор.


X. ЗАКЛЮЧИТЕЛНИ РАЗПОРЕДБИ

Чл.21. Настоящият договор може да бъде изменян и/или допълван с подписване от страните на допълнително споразумение /Анекс/.

Чл.22. Всички спорове, възникнали във връзка с тълкуването и прилагането на настоящия договор се решават чрез преговори между страните, а при невъзможност за постигане на съгласие – от компетентния съд по седалището на ВЪЗЛОЖИТЕЛЯ. 

Чл.23. За неуредените в този договор въпроси се прилагат разпоредбите на действащото гражданско законодателство. 

Чл. 24. Нищожността на някоя от клаузите на настоящия договор, не прави целия договор нищожен. 

Чл. 25. Настоящият договор влиза в сила от датата на подписването му. Всички съобщения и уведомления между страните по настоящия договор ще бъдат в писмена форма. 


Неразделна част от настоящия договор е ОФЕРТАТА на ИЗПЪЛНИТЕЛЯ.
.
Настоящият договор се изготви и подписа в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ. 



ВЪЗЛОЖИТЕЛ:							ИЗПЪЛНИТЕЛ:
ДЕТСКА ГРАДИНА 
„СЛЪНЧЕВО ДЕТСТВО“					……………………………


РОСИЦА ГАВРИЛСКА						…………………................
ДИРЕКТОР								УПРАВИТЕЛ
1

